Þýski harmóníkukvintettinn „ Akkordeon Ensemble Caprice “ ásamt einleikara , harmóníkusnillingnum Konstantin Ischenko , koma hingað til lands og leika hér þrenna tónleika . Þann 1. apríl í Stykkishólmskirkju kl. 15 , 3. apríl í Guðríðarkirkju í Reykjavík kl. 20 og 6. apríl í Reykholtskirkju í Reykholtsdal kl. 15 . Kvintettinn er skipaður fimm frábærum harmóníkuleikurum ásamt slagverksleikara . Einleikari með kvintettinum er einn af fremstu harmóníkuleikurum Rússa , Konstantin Ischenko , en hann lauk einleikaraprófi undir handleiðslu Theodoro Agelotti og Friedrich Lips . Konstantín starfar nú sem einleikari og harmóníkukennari í Munchen í Þýskalandi . Hann hefur unnið til verðlauna í harmóníkukeppnum , þar á meðal fyrstu verðlaun í keppninni „ Citta de Castelfidardo árið 2000 . Heimsókn þessi er framhald samskipta við Þýska harmóníkusambandið sem hófust 2009 , þegar harmóníkuhljómsveitin LAJO Bayern kom hingað í boði Harmóníkuakademíunnar á Íslandi , en þau hafa staðið síðan .